Han estat, sens dubte, unes de les millores estades a hotels que he fet mai. Mathios Village és un lloc ideal per a descansar i desconnectar del dia a dia.

El tracte ha estat excel·lent per part del nostre amfitrió. Han estat nou nits i 6 dies en els quals la meva parella i jo hem gaudit com si es tractés d'un somni. És evident que a vegades poden sorgir imprevistos que no agraden, però l'amabilitat del seus treballadors i la preocupació constant del nostre amfitrió per a facilitar-nos tota mena de tràmits (lloguer d'una moto, excursions per l'ílla, etc.) i per a què ens sentíssim com a casa nostra fan que, al capdavall, els imprevistos no siguin res més que detalls insignificants.

En definitiva, recomano sense cap mena de dubte les Suites de Mathios Papalexis. El menjar del seu restaurant és fantàstic, la piscina sempre molt neta i tranquil·la, i la resta de serveis (neteja, informació turística, internet, etc.) han sigut immillorables!

No oblidaré mai aquestes vacances. El comiat amb ell i la recepcionista va ser colpidor, d'aquells que emocionen i et fan saltar la llagrimeta.

Tornarem segur a Santorini, no sé ben bé quan, però el que sí tinc clar és en quin hotel hi estaré. Mathios Papalexis, ens tornarem a veure!